Krížovka

Krížovka je logická hra (slovný hlavolam), v ktorej sa podľa daných pravidiel dopĺňajú slová po písmenách vo vzájomne pretínajúcich sa riadkov a stĺpcov. Riadky aj stĺpce sú rozdelené na bunky (štvorce), do ktorých sa vpisujú písmená (hlásky) tak, aby vzniknuté slová dávali zmysel. Písmená sa dopĺňajú podľa nápovedy uvedenej podľa druhu krížovky buď mimo obrazec krížovky podľa postupnosti pre vodorovne vpisované výrazy a následne pre zvisle vpisované výrazy alebo v bunke s legendou vždy na začiatku slova v riadku, alebo stĺpci. Cieľom krížovky je vylúštiť tajničku. Tajnička (krížovka môže mať viac tajničiek) je skrytý text, ktorý sa zobrazí až po vyplnení slov, ktoré ju križujú.
Vyriešená tajnička môže tvoriť samostatný text, alebo doplniť legendu (sprievodný text) krížovky, ak je uvedená. V slovenských krížovkách je nutné dodržiavať diakritiku.

Krížovky sa delia na:

 francúzske označované aj ako klasické krížovky
 švédske krížovky
 americké resp. britské krížovky
Pravidlá pre tvorbu slovenských krížoviek boli prvýkrát publikované časopisom Lišiak v roku 1979 a boli vypracované dlhoročnými autormi krížoviek a tieto pravidlá neskôr prevzal aj Slovenský zväz hádankárov a krížovkárov.

 História 
Krížovku v dnešnej podobe vymyslel Artur Wynne, redaktor denníka New York World, kde v decembri 1913 vyšla prvá krížovka pod názvom "Word-Cross".

 Iné projekty 

Kategória:Logické hry